open-index/open-wikipedia-markdown huggingface dataset:
Josep Antoni Duran i Lleida

**Josep Antoni Duran i Lleida**, nado en Alcampell (Huesca) o 27 de marzo de 1952, é un político catalán ligado a Unió Democràtica de Catalunya. É diplomado en Comunidades Europeas polo Ministerio de Asuntos Exteriores e de Cooperación de España.

## Traxectoria 
Licenciado en Dereito. Comezou a súa carreira política exercendo o cargo de tenente de alcalde do Concello de Lleida. Ao ano seguinte deixou este cargo para ser nomeado Director Xeral de Asuntos Interdepartamentais da Generalitat de Cataluña. En 1982 foi elixido deputado nacional e nomeado delegado Territorial da Generalitat en Lleida. En 1986 foi reelixido, por terceira vez, como deputado. Durante 1986 e 1987 foi eurodiputado. En 1999 foi elixido como deputado ao Parlamento de Cataluña sendo nomeado conselleiro de Gobernación da Generalitat (cargo que exerceu ata 2001). Foi nomeado o ano 2003 fillo ilustre de Alcampell; ao acto asistiu o presidente da Deputación Xeral de Aragón, Marcelino Iglesias.

Actualmente é deputado por Barcelona elixido nas eleccións xerais de 2008, reelixido nas adiantadas do 20 de novembro de 2011, e portavoz do Grupo Parlamentario catalán (CIU) (GC-CIU). É ademais, presidente do Comité de Goberno de Unió Democrática de Catalunya (UDC), cargo que desempeñou no período 1982-1984 e desde 1987 ata a actualidade, e, desde 2001, Secretario Xeral de Convergència i Unió (CIU).

En 2004 foi elixido Presidente da Comisión permanente de Asuntos Exteriores do Congreso dos Deputados, cargo que repetiu en 2008 e 2011.

Hai que apuntar que foi vicepresidente da Internacional Demócrata Cristiá e que ocupa a Presidencia de Honra da Cámara de Comercio de Chile en Barcelona.

En novembro de 2011 era o quinto político mellor valorado, por detrás de Rosa Díez, Uxue Barkos, Mariano Rajoy e Alfredo Pérez Rubalcaba.

## Notas 
## Véxase tamén 
### Ligazóns externas 
* Blog oficial
Alfred Bosch

**Alfred Bosch Pascual**, nado en Barcelona o 17 de abril de 1961, é un profesor de Historia na Universidade Autónoma de Barcelona, ademais de novelista, ensaísta e político catalán. É un moi recoñecido dentro da literatura catalá contemporánea. No plano político está ligado a ERC.
## Vida 
Licenciado en Filosofía e Letras pola Universidade Autónoma de Barcelona no ano 1984 e doutorado en Historia pola Universidade de Barcelona en 1994 (coa tese ''Nelson Mandela, l'últim Home-Déu*), exerceu de profesor de Historia na Universidade Pompeu Fabra, na Universidade de Chicago, na Universidade de Londres, na Universidade de Ibadan (Nixeria), na Universidade de Witwatersrand (Suráfrica) e na Hood College (Washington).

## Escritor 
En ficción publicou un bo número de novelas, algún libro de relatos e ten colaborado en antoloxías. A súa narrativa adoita contar cunha traballada ambientación histórica, unha notable vocación viaxeira e un tratamento psicolóxico dos personaxes singular. Boa parte das súas obras están traducidas ao castelán, ao francés e ao portugués.

Como ensaísta, centrouse en reflexións sobre a realidade africana, pero tamén fixo incursións no debate sobre Europa e sobre a sociedade catalá.

Ten colaborado en diversos medios de comunicación de forma regular.

## Político 
Entre os anos 2010 e 2011 foi o voceiro de Barcelona Decideix, plataforma transversal que organizou unha consulta popular sobre a independencia na cidade de Barcelona o 10 de abril de 2011.

O 20 de novembro de 2011 foi elixido deputado, como cabeza de lista de Esquerra Republicana de Catalunya en coalición con Reagrupament e Catalunya Sí, da X lexislatura ao Congreso dos Deputados.

## Obras 
### Novella 
* *L'atles Furtiu*, 1998. Premio Sant Jordi de novela
* *Àlia la sublim*, 2000
* *L'Avi*, 2001. Premio Nèstor Luján de novela histórica
* Trilogia *1714*, 2002
* *Les set aromes del món*, 2004. Premio Ramon Llull de novela
* *Heretaràs la Rambla*, 2005
* *Inquisitio*, 2006. Premio Prudenci Bertrana de novela

### Narracións 
* *Fulls Impermeables*, 1984
* *Cronicàlia*, 1986
* *Herois d'Azània*, 1996. Premio Documenta de narrativa

### Ensaio 
* *Nelson Mandela, l'últim home-déu*, 1995. Premio Carles Rahola de ensaio
* *La via africana*, 1997. Premio Joan Fuster de ensaio
* *El imperio que nunca existió*, 2001
* *Europa sense embuts*, 2002
* *Catalans*, 2006
* *I Ara Què?'', 2011

## Notas 
## Véxase tamén 
### Ligazóns externas 
* Alfred Bosch 
* Ficha de Bosch
Baldrich

miniatura|Cartel publicitario en cerámica de Baldrich de 1924, situado na estación de Sevilla (Metro de Madrid).
**Roberto Martínez-Anido Baldrich**, chamado **Baldrich**, nado o 6 de xaneiro de 1895 en Tarragona e finado en Madrid o 6 de agosto de 1959, foi un debuxante español, fillo do xeneral galego Severiano Martínez Anido.

## Traxectoria 
Militar de formación, comezou a gañar sona como debuxante e ilustrador. Foi secretario particular do seu pai en 1923, cando Severiano Martínez Anido ocupou o cargo de ministro da Gobernación, pero axiña deixou a política para dedicarse á ilustración. Os seus debuxos foron publicados por *Vogue*, o que acabou facendo que se trasladase a vivir a Nova York en 1928, onde ademais de para *Vogue* ilustrou para *Smart Set* e ''Harper's Bazaar*. Despois de volver a España, marchou ao exilio a Francia co seu pai logo da caída de Miguel Primo de Rivera, onde comezou a dedicarse de pleno á pintura, igual có seu pai e tamén ao cartelismo. Nesa década, e dende Francia, colaborou coa revista *Blanco y Negro*, o buque insignia do xornal *ABC*.

Ao estourar a Guerra civil española Baldrich permaneceu en Francia, onde se dedicou a tarefas de información e espionaxe a prol do bando franquista. A segunda guerra mundial fixo que se establecese en Donostia, onde se dedicou plenamente á pintura e á ilustración para xornais. Viviu longas tempadas en Buenos Aires, onde se encargou de ilustrar todas as portadas da revista mensual arxentina *Atlántida'' entre 1953 e 1959, e Madrid, onde faleceu dunha doenza hepática.

## Notas
Escritura especular

miniatura|esquerda|Logo de Wikipedia con escritura especular.
220px|miniatura|Escritura especular co texto *AMBULANCE* no capó dunha ambulancia inglesa.
[miniatura|220px|dereita|As notas no [Home de Vitruvio de Leonardo da Vinci están en escritura especular.]]

A **escritura especular** ou **escritura en espello** é un método de escritura que se logra trazando o lapis sobre o papel na dirección oposta á que é usada pola maioría dos amanuenses, de tal xeito que o resultado é unha imaxe en espello (invertida) da escritura habitual. O seu emprego máis común, cando o idioma se escribe desde a esquerda cara á dereita, é por parte de persoas zurdas. Ás veces utilízase como unha forma extremadamente primitiva de cifrado. O seu exemplo máis común na actualidade pode verse á fronte das ambulancias, onde a palabra "AMBULANCIA" aparece en escritura especular co obxectivo de que os condutores que se atopen diante dela lean a palabra no sentido normal nos seus espellos retrovisores.

Leonardo da Vinci é famoso porque en moitas das súas anotacións persoais utilizou este método que combinaba co uso de siglas e abreviacións para facer máis difícil a súa lectura por outras persoas. Só utilizaba o xeito estándar de escritura se tiña previsto que as súas anotacións fosen leidas por outras persoas. Leonardo dá Vinci era ambidestro, e adoitaba escribir coa esquerda, o que provocaba que a tinta o manchase facilmente se escribía en escritura estándar, é dicir, de esquerda a dereita. Tamén puido querer evitar, con este procedemento, que as súas ideas fosen roubadas por outros ou ocultalas da igrexa católica, cuxas ideas con frecuencia eran opostas.
## Vídeo 
http://www.youtube.com/watch?v=HiDaYhq47Ds

## Véxase tamén 
### Outros artigos
* Ambigrama.
* Bustrófedon.
### Ligazóns externas 
* Escritura en espello
Antón Carracedo

**Antonio Carracedo Sacedón**, coñecido como **Antón Carracedo**, nado en Laxe o 29 de xaneiro de 1955, é un político galego do PSdeG-PSOE, que foi alcalde de Laxe a principios do século XXI.

## Traxectoria
Foi director do ISM en Laxe. Comezou a súa carreira política en Esquerda Galega encabezando a candidatura en Laxe en 1983 e logrando 1 concelleiro. En 1987 e 1991, xa como PSG-EG logrou 3 concelleiros e foi a segunda forza política. En 1995 integrouse con todo o seu equipo no PSdeG-PSOE, formación que encabezou e coa que logrou 5 concelleiros, quedándose a 1 de lograla maioría fronte ao PPdeG. En 1999 foi elixido alcalde de Laxe con maioría absoluta tras un empate inicial a votos co Partido Popular, pero finalmente terminou superándoo en votos trala anulación de 5 votos da emigración ó PPdeG, tras diversas irregularidades no voto emigrante ás que se lle sumou a aparición de dous sobres na papeleira. Nas eleccións municipais de 2003 foi reelixido alcalde por maioría absoluta. Continuou como alcalde nas municipais de 2007 tamén con maioría absoluta. Nas municipais de 2011 volveu acadar a alcaldía como cabeza da lista máis votada. Ao remate desa lexislatura deixou a primeira liña política.

## Notas
## Véxase tamén
### Outros artigos
*Eleccións municipais en Laxe

### Ligazóns externas
*Laxe, un paraíso en el Noroeste
Pancho García

**Francisco "Pancho" García Fernández**, nado en Ferrol o 1 de xullo de 1951, é un exfutbolista galego. Centrocampista histórico do Deportivo da Coruña, é o noveno futbolista con máis partidos na historia do club (331).

## Traxectoria 
Naceu no barrio ferrolán de Esteiro o o 1 de xullo de 1951. Soldador de profesión, traballou na Bazán, ao igual que seu pai, ao tempo que xogaba en equipos modestos como o Esteiro ou o Arsenal. En 1972 pasou ao Racing de Ferrol, club no que militou durante tres tempadas, todas na Terceira División. Na campaña 1973/74 chegou a anotar 15 goles, sendo o segundo máximo anotador do equipo por detrás de Alfonso Castro.

En 1975 fichou polo Deportivo da Coruña e xogou no club coruñés durante a seguinte década completa. Titular na maioría de partidos dese período, viviu o primeiro descenso do club á Segunda División B ao remate da tempada 1979/80. Contribuíu ao ascenso do equipo só un ano despois marcando 10 goles na categoría de bronce. Deixou o club e o fútbol ao remate da tempada 1984/85.

No momento da súa retirada era o segundo futbolista con máis partidos oficiais na historia do Deportivo da Coruña (331), só por detrás do histórico gardameta Acuña (393). Na actualidade ocupa a novena praza.

Despois de deixar o Deportivo dedicouse ao fútbol sala e entre 1985 e 1987 xogou no histórico Chaston da Coruña, co que foi subcampión dunha primitiva liga española, así como de dúas edicións da Copa do Rei oficiosa. En 1989 converteuse no adestrador do equipo na histórica tempada inaugural da División de Honra, a nova máxima categoría do país, xa de xeito oficial, conseguindo asegurar a permanencia. Entre 1994 e 2002 adestrou a selección coruñesa sub-16 de fútbol e estivo tamén aos mandos da selección galega sub-16 e do Calasanz.

No 2013 formou parte da candidatura de Germán Rodríguez Conchado á presidencia do Deportivo da Coruña.

## Notas
Eladio Capón

**Eladio Capón López**, nado en Bande (Láncara) o 6 de decembro de 1938, é un político galego do PPdeG.

## Traxectoria
Nas eleccións municipais de 1983 presentouse á alcaldía de Láncara encabezando a candidatura do PSdeG-PSOE e foi elixido alcalde. Continuou como alcalde nas municipais de 1987 e municipais de 1991. Nas municipais de 1995 encabezou a candidatura do PPdeG e foi elixido alcalde por maioría absoluta. Continuou como alcalde nas sucesivas eleccións ata 2007, sempre con maioría absoluta. O 22 de outubro de 2009 o PPdG presentou unha moción de censura cun tránsfuga do PSOE e co apoio dos dous concelleiros elixidos por Terra Galega (TeGa) para derrocar da alcadía ao socialista Darío Piñeiro López; como resultado foi novamente elixido alcalde. Nas municipais de 2011 volveu ser elixido alcalde por maioría absoluta. En 2015 perdeu as eleccións.

## Notas
## Véxase tamén
### Outros artigos
*Eleccións municipais en Láncara

### Ligazóns externas
Gumersindo Rodríguez Liz

**Gumersindo Antonio Rodríguez Liz**, nado o 21 de maio de 1951, é un político galego do PPdeG.

## Traxectoria 
ATS de profesión. Nas municipais de 1983 encabezou a candidatura de Coalición Galega  á alcaldía do Páramo e foi elixido alcalde ao sumar o voto dun concelleiro do PSdeG-PSOE. Nas seguintes eleccións municipais enfrontouse a Tomás Paniagua (PP) e acadou a maioría absoluta con Coalición Galega. No ano 1991 presentouse polo Partido Popular. Continuou como alcalde nas sucesivas eleccións, sempre con maioría absoluta.

## Notas 
## Véxase tamén 
### Outros artigos 
*Eleccións municipais no Páramo
José Sangil

**José Sangil Fernández**, nado en Láncara cara a 1936 e finado no mesmo concello o 18 de xuño de 2023, foi un gandeiro e político galego.

## Traxectoria 
Militou en Comisións Labregas dende 1977. Nas primeiras eleccións democráticas encabezou a candidatura do BN-PG á alcaldía de Láncara e foi elixido alcalde co apoio do PSOE e o PCE. Nas eleccións de 1983, non puido revalidar a alcaldía e, de 1983 a 1987, foi tenente de Alcalde. Despois retirouse da vida política.

## Notas 
## Véxase tamén 
### Outros artigos 
* Eleccións municipais en Láncara
Enniscorthy

**Enniscorthy** (en irlandés **Inis Córthaidh**) é a segunda cidade máis grande do Condado de Wexford (República de Irlanda). A Enniscorthy atravésaa o río Slaney. Está situada no centro do seu condado, a 24 km da vila de Wexford, a capital.

A súa Catedral de St. Aidan é a sede da diocese de Ferns.

Este é o lugar onde se elabora a cervexa George Killian. Aquí naceu o novelista Colm Tóibin.

Enniscorthy foi sede da Cheoil Fleadh en 1967, 1999 e 2000.

## Galería de imaxes 

Ficheiro:Enniscorthy St. Aidan's Cathedral SE 2009 09 28.jpg|Catedral de St. Aidan's.
Ficheiro:EnniscorthyCastle.jpg|Castelo de Enniscorthy.

## Véxase tamén 
### Ligazóns externas 
*Sitio web do Castelo de Enniscorthy
*Sitio web do Enniscorthy Town Council
Lord tenente de Irlanda

miniatura|Estandarte oficial do lord tenente de Irlanda.
O **lord tenente de Irlanda** (plural: **lords tenentes**, en inglés *Lord Lieutenant of Ireland*), tamén coñecido como *justiciar* nos comezos do período medieval e como o **lord deputado** na parte final do século XVII, foi o representante do rei e o xefe do goberno executivo irlandés durante o señorío de Irlanda (1171-1541), o Reino de Irlanda (1542-1801) e o Reino Unido de Gran Bretaña e Irlanda (1801-1922). Aínda cando encabezaba o executivo dunha Irlanda coas súas propias institucións dentro do Reino Unido,  actuaba como axente e representante do rei ou raíña de Inglaterra (ata 1707) ou rei ou raíña de Gran Bretaña (1707-1800), e o seu executivo non rendía contas diante o parlamento irlandés senón que respondía diante o goberno da súa maxestade.

O oficio foi, na súa última época, decotío xeralmente coñecido como *viceroy (*vicerrei). Aínda que durante a Idade Media algúns nobres irlandeses desempeñaron o cargo, a regra era que só ingleses ou británicos, polo xeral nobres, foran designados para o oficio.

## Véxase tamén 
### Outros artigos 
* Vicerrei

### Bibliografía 
* Joseph Robins, *Champagne and Silver Buckles: The Viceregal Court and Dublin Castle 1700–1922* (Lillyput Press, 2001) ISBN 1-901866-58-0 ISBN 1-901866-58-0
Declaración de Independencia de Irlanda

A **Declaración de Independencia** (en irlandés **Forógra na Saoirse**, en inglés **Declaration of Independence**, en francés '''Déclaration d'Indépendance'*) foi un documento adoptado polo Dáil Éireann, o parlamento revolucionario da República Irlandesa, na súa primeira reunión na Mansion House de Dublín, o 21 de xaneiro de 1919. Seguiu o manifesto do Sinn Féin de decembro de 1918. Os textos da Declaración foron redactados en tres linguas: irlandés, inglés e francés.

## Alcance 
A República Irlandesa reclamaba abranguer a totalidade da illa de Irlanda. A Declaración non facía mención á independencia dos 32 condados da illa, só á independencia da *nación irlandesa* ou dos *irlandeses''. A República rivalizaba coa administración británica do Lord Tenente de Irlanda, mais coa Guerra de Independencia Irlandesa a súa lexitimidade aos ollos do pobo irlandés foi en aumento. A República Irlandesa foi sucedida polo Estado Libre Irlandés en 1922, logo do Tratado Angloirlandés.

## Véxase tamén 
### Ligazóns externas 
*Faisnéis Neamhspleádhchuis .
Estado de Lagos

O **estado de Lagos** é unha división administrativa da República Federal de Nixeria, localizada na parte suroeste desta, creado o 27 de maio de 1967. A súa capital é a cidade de Ikeja. É o menor dos estados de Nixeria, aínda que sendo o segundo estado máis populoso despois de Kano, como tamén o estado economicamente máis importante do país. Contén a maior área urbana nacional, Lagos. A estimación do censo do 2006 apuntaba unha poboación de 9&nbsp;013&nbsp;534 habitantes, nunha área de 3.475,1&nbsp;km².

### Divisións administrativas e áreas de goberno local 
O estado de Lago divídese en cinco divisións administrativas, que se poden debullar en 20 áreas de goberno local:

## Véxase tamén 
### Ligazón externa 
* Páxina oficial do Estado de Lagos
Akna Montes

Os **Akna Montes** son unha cadea montañosa que está situada na marce occidental da planicie de Lakshmi Planum de Venus, este macizo montañoso está centrado sobre as coordenadas 68,9° N 318,2° L e ten 830&nbsp;km de longo.

## Notas 
## Véxase tamén 
### Outros artigos 
* Montes
* Venus
* Cráter de impacto
Wanda (cráter)

**Wanda** é un cráter de impacto situado dentro dos Akna Montes, en Venus; foi mapeado por primeira vez polas sondas soviéticas Venera 15/16 durante o ano 1984. A súa formación foi debido ó impacto dun asteroide. O cráter ten un pico central moi escabroso e un chan suave e escuro visto a ollos do radar, ese ton escuro do chan é probablemente a consecuencia de material volcánico. O cráter non semella ter sido deformado excesivamente polos movementos posteriores da codia da superficie de Venus que elevaron os Akna Montes e engurraron parcialmente as chairas de Lakshmi Planum. Aínda que semella que material procedente da cadea montañosa que está o oeste, se colapsou parcialmente sobre o cráter. Tamén se poden apreciar pequenos *fuchancos* no norte do cráter que poderían ser fosas de varios quilómetros de ancho, formadas coma consecuencia do colapso de parte das capas superficiais do chan do cráter.

## Notas
## Véxase tamén
### Outros artigos
* Venus
Barton (cráter)

O cráter **Barton** é un cráter de impacto que está situado na superficie de Venus e que ten uns 52&nbsp;km de diámetro. Cando os cráteres de Venus comezan a acadar este tamaño, comezan a aparecer con cumios centrais en forma de anel no canto das típicas montañas (únicas) centrais. O chan do cráter e plano e escuro visto a ollos do radar, o cal indica que se puido infiltrar lava no seu interior nalgún momento posterior ó impacto. O cumio en anel do cráter Barton é descontinuo e semella ter sido quebrado ou alterado durante ou pouco despois de proceso de craterización. O cráter recibiu o nome de Clara Barton, fundadora da Cruz Vermella Americana.

## Notas
## Véxase tamén
### Outros artigos
* Cráter de impacto
Fernando Pereira Caamaño

**Fernando Pereira Caamaño**, nado en Vigo o 18 de maio de 1931 e finado o 21 de abril de 2000, foi un político galego.

## Traxectoria 
Perito industrial. Emigrou a Uruguai en 1956 e alí desenvolveu actividades galeguistas no Patronato da Cultura Galega de Montevideo. En 1977 retornou a Galicia, instalouse en Soutomaior e fundou a libraría Castelao en Vigo. Nas primeiras eleccións democráticas encabezou a Candidatura Veciñal Independente á alcaldía de Soutomaior e foi elixido alcalde. Foi reelixido alcalde con maioría absoluta en 1983 e 1987, mentres que en 1991 o logrou con maioría simple. En 1995 perdeu a alcaldía en favor do PPdeG, retirándose progresivamente da política. Logo da súa etapa na alcaldía refundou a asociación Amigos do País.

## Recoñecementos
En 2025 púxoselle o seu nome a unha rúa en Soutomaior.

## Notas
## Véxase tamén 
### Bibliografía 
* 

### Outros artigos 
* Eleccións municipais en Soutomaior
Río Oja

260px|miniatura|O río Oja o seu paso por Casalarreina.
O **Oja** é un curto río do norte de España, un afluente do río Tirón que dá nome á comunidade da Rioxa e á veciña comarca da Rioxa Arabesa, segundo unha das teorías sobre a orixe deste nome. Nace na serra da Demanda, no monte das Herguijuelas, xunto ao porto da Demanda, a uns 2.000 msnm. Pasa por Posadas, Ayabarrena, San Antón, Zaldierna, Ezcaray, Ojacastro, Santurde, Santo Domingo de la Calzada, Villalobar, Baños de Rioja, Castañares, Casalarreina, e desemboca no río Tirón antes de chegar a Anguciana, preto da localidade de Cihuri.

Tamén se lle denomina **La Hilera** ou río **Glera**, termo este último que significa acumulación de *cascajo*. Esta característica da canle fai que este practicamente desapareza en Ojacastro e volva aparecer en Castañares.
Río Tirón

260px|miniatura|O río Tirón en Anguciana.
O **Tirón** é un río situado no centro-norte de España, sendo un afluente do Ebro.

O Tirón nace en Fresneda de la Sierra Tirón nun lugar chamado *Pozo Negro*, dentro da serra da Demanda, na provincia de Burgos, Castela e León, a 2.216 msnm de altitude. Discorre por terras burgalesas ao longo de trinta quilómetros, atravesando Fresneda de la Sierra Tirón, Villagalijo, Belorado, Fresno de Río Tirón, Cerezo de Río Tirón, despois entra na Rioxa pasando polos municipios de Tormantos, Leiva, Herramélluri, Ochánduri, Cuzcurrita de Río Tirón, Tirgo, Cihuri, Anguciana (neste termo municipal o río Oja verte as súas augas ao Tirón) e Haro.

O Tirón desemboca no Ebro na *Boca do Ebro*, cerca do Cerro da Mota en Haro (A Rioxa).
Antonio Deibe Sanmartín

**Antonio Deibe Sanmartín**, nado en Irixoa en 1959, é un político galego do PPdeG.

## Traxectoria 
Electricista de profesión. Foi concelleiro en Irixoa polo PPdeG. Cando finou o alcalde Juan Pérez Díaz o 22 de novembro de 2005, foi elixido para substituílo. Nas municipais de 2007 encabezou a candidatura do PPdeG á alcaldía de Irixoa e foi elixido alcalde por maioría absoluta. Volveu ser elixido alcalde nas eleccións de 2011, 2015 e 2019, tamén con maioría absoluta.

## Notas 
## Véxase tamén 
### Outros artigos 
*Eleccións municipais en Irixoa

### Ligazóns externas 
*Entrevista en *La Voz de Galicia*
Función de estado

En termodinámica, unha **función de estado** ou **variable de estado** é unha magnitude física macroscópica que caracteriza o estado dun sistema en equilibrio. Dado un sistema termodinámico en equilibrio pode escollerse un número finito de variables de estado, tal que os seus valores determinan univocamente o estado do sistema.

O valor dunha función de estado só depende do estado termodinámico no que se encontre o sistema, sen importar como chegou a el. Isto significa que se, nun instante dado, temos dous sistemas termodinámicos en equilibrio con *n* graos de liberdade e medimos un mesmo valor de *n* funcións de estado independentes, calquera outra función de estado terá o mesmo valor en ambos sistemas con independencia do valor das variables en instantes anteriores. En xeral, os sistemas fóra do equilibrio non poden ser representados por un número finito de graos de liberdade, e a súa descrición é moito máis complexa.

Cada sistema ou tipo de "substancia" caracterízase por unha ecuación de estado ou ecuación constitutiva que relaciona algunhas das variables de estado entre si, xa que, como se dixo, os sistemas en equilibrio termodinámico teñen un número finito de graos de liberdade de acordo coa regra das fases de Gibbs.

Algunhas variables de estado dun sistema en equilibrio son:
* a enerxía interna
* a presión
* a temperatura
* o volume
* a entalpía
* a entropía
* a densidade
* a polarización
Geroa Bai

**Geroa Bai**, que traducido do éuscaro ao galego significaría *Si ao futuro*, é unha coalición política vasco-navarra creada para as eleccións xerais de 2011 en España e integrada por Partido Nacionalista Vasco (PNV), Atarrabia Taldea e a asociación Zabaltzen, ante a negativa de Eusko Alkartasuna, Batzarre e Aralar de reeditar a coalición Nafarroa Bai de cara ás citadas eleccións. A súa cabeza de lista é Uxue Barkos.
## Véxase tamén 
### Ligazóns externas 
* Páxina web oficial
Manuel Penedo

**Manuel Penedo Paradela**, nado no Irixo o 26 de xaneiro de 1959 e finado o 2 de agosto de 2019, foi un político galego do PPdeG.

## Traxectoria 
Nas eleccións municipais de 1987 encabezou a candidatura de AP-CdeG á alcaldía do Irixo e aínda que o CPG obtivo maioría absoluta, o candidado de AP-CdeG saíu elixido alcalde cos votos de CDS e máis dun dos concelleiros de CPG. Volveu ser elixido alcalde nas municipais de 1991 por Centristas de Galicia, con maioría absoluta. Nas municipais de 1995 encabezou a candidatura do PPdeG e foi elixido alcalde con maioría absoluta. Continuou como alcalde nas sucesivas eleccións, sempre con maioría absoluta, até morrer en 2019

## Notas 
## Véxase tamén 
### Outros artigos 
*Eleccións municipais no Irixo

### Ligazóns externas
* "un trásfuga,apoiado polos poderes fácticos da provincia, erixen en alcalde a Manuel Penedo Paradela"  "O Irixo: alcaldes en democaria (1979-2021)" de Xulio Dobarro Ferradás.
*
*
*
María Xosé Vega

**María Xosé Vega Buján**, nada en Pantón en 1970, é un política galega do BNG.
## Traxectoria 
É licenciada en Ciencias Económicas pola Universidade de Santiago de Compostela. Tivo unha experiencia de 8 anos no equipo de goberno do concello de Monforte de Lemos. Foi elixida parlamentaria pola provincia de Lugo nas eleccións autonómicas de 2005, pero abandonou o Parlamento en xullo de 2007. Nas eleccións xerais de 2011 en España foi de cabeza de lista do seu partido pola provincia de Lugo.
Xosé Manuel Pérez Bouza

**Xosé Manuel Pérez Bouza**, nado en Caracas o 15 de abril de 1970, é un enfermeiro e político galego nacionalista.

## Traxectoria 
Foi concelleiro do Bloque Nacionalista Galego no concello de Porqueira, venceu nas eleccións municipais de 2003, mais un polémico pacto entre os concelleiros do Partido Popular de Galicia e a única concelleira do Partido dos Socialistas de Galicia, Susana Vázquez Dorado, déronlle a alcaldía a esta última. Candidato nas seguintes municipais, volveu ser derrotado por Susana Vázquez, desta vez xa no PPdeG.

Dende marzo de 2008 foi senador por designación autonómica nas Cortes españolas. En 2011 presentouse ás eleccións xerais como cabeza de lista do BNG pola provincia de Ourense e non saíu elixido, deixando de militar nesa organización por discrepancias políticas o 10 de febreiro de 2012. Posteriormente pasou a militar en Compromiso por Galicia, sendo o candidato pola provincia de Ourense nas Eleccións ao Parlamento de Galicia de 2012.

## Notas 
## Véxase tamén 
### Outros artigos 
* Lista de senadores galegos desde a Transición
### Ligazóns externas 
* Ficha no Senado
José Manuel Vázquez Vázquez

**José Manuel Vázquez Vázquez**, "Manel", nado na Illa de Arousa en 1972, é un político galego do PSdeG-PSOE.

## Traxectoria
É licenciado en Ciencias Económicas. Nas eleccións municipais de 1999 presentouse á alcaldía da Illa de Arousa encabezando a candidatura do PSdeG-PSOE e foi elixido alcalde co apoio do BNG, sendo o primeiro alcalde electo trala segregación da Illa de Vilanova. Continuou como alcalde nas municipais de 2003 en minoría. Nas municipais de 2007 acadou a alcaldía por maioría absoluta. Nas municipais de 2011 volveu acadar a alcaldía grazas a un pacto co BNG. Nas eleccións xerais de novembro do 2011 foi candidato número 3 do PSdeG-PSOE ó Congreso por Pontevedra, pero non logrou ser elixido. En setembro de 2013 disputou fronte a Xosé Ramón Gómez Besteiro as primarias ao cargo de Secretario Xeral do PSdeG, pero non logrou o posto. Renunciou a presentarse á reelección nas municipais de 2015, sendo substituído por Carlos Iglesias Cores á fronte dos socialistas, que logrou revalidar a alcaldía para o PSdeG con maioría absoluta.

Tras abandonar a alcaldía ocupou cargos de confianza na Deputación de Pontevedra, e formou parte da Exectutiva Provincial do PSdeG en Pontevedra como Secretario de Acción Electoral a partir de 2018, sendo confirmado trala renovación dos órganos de dirección provincial en 2022.

 
## Notas
## Véxase tamén
### Outros artigos
*Eleccións municipais na Illa de Arousa

### Ligazóns externas
*Manel Vázquez, vicesecretario de Acción Electoral del PSdeG-PSOE en Pontevedra
*David Regades aspira a convertir el PSOE de Pontevedra en el «graneiro electoral» del cambio en Galicia
Guillermo Lago

**Guillermo Lago Pérez**, nado na Gudiña o 26 de xullo de 1944 e finado en Verín o 21 de xaneiro de 2016, foi un político galego do PPdeG.

## Traxectoria 
dereita|miniatura|Nicho no cemiterio da Gudiña.

Profesionalmente foi funcionario da Xunta. Aínda que inicialmente fora afiliado á UCD e a Coalición Galega, forzas coas que foi concelleiro, nas eleccións municipais de 1987 encabezou a candidatura de Alianza Popular á alcaldía da Gudiña e foi elixido alcalde co apoio de Coalición Progresista Galega. Nas seguintes eleccións foi substituído por Néstor Ogando. En outubro de 1992 recuperou a alcaldía mediante unha moción de censura. Nas municipais de 1995 encabezou a candidatura do PPdeG e foi elixido alcalde con maioría absoluta. Continuou como alcalde nas sucesivas eleccións, sempre con maioría absoluta. Faleceu en xaneiro de 2016 por mor dun infarto.

## Notas 
## Véxase tamén 
### Outros artigos 
* Eleccións municipais na Gudiña

### Ligazóns externas 
* Entrevista en *Faro de Vigo*
Douglas McGrath

**Douglas Geoffrey McGrath**, nado en Midland (Texas) o 2 de febreiro de 1958 e finado en Nova York o 3 de novembro de 2022, foi un guionista estadounidense, como tamén actor e director de películas.

## Filmografía parcial 
### Guionista 
* *Infamous (2006)
* *Nicholas Nickleby* (2002)
* *Company Man* (2000)
* *Emma* (1996)
* *Balas sobre Broadway* (1994)
* *Born Yesterday* (1993)
* *L.A. Law* (1 episodio, 1989)
** "One Rat, One Ranger"
* *Saturday Night Live* (12 episodios, 1980–1981)

### Actor 
* *Rifkin's Festival* (2020) – Gil Brenner
* *Café Society* (2016) – Norman
* *Michael Clayton* (2007) – Jeff Gaffney
* *Hollywood Ending* (2002) – Convidado dunha comida
* *Small Time Crooks* (2000) – Avogado francés
* *Company Man* (2000) – Alan Quimp
* *The Insider* (1999) – Investigador privado
* *Celebrity* (1998) – Bill Gaines
* *Happiness* (1998) – Tom
* *Prix Fixe* (1997) – Bob Waterman
* *The Daytrippers* (1996) – Chap
* *Quiz Show* (1994) – Snodgrass

### Director 
* *I Don't Know How She Does It* (2011)
* *His Way* (2011)
* *Infamous* (2006)
* *Nicholas Nickleby* (2002)
* *Company Man* (2000)
* *Emma'' (1996)

## Notas 
## Véxase tamén 
### Ligazón externa 
*
Estado de Kogi

**Kogi** é un estado da rexión central da República Federal de Nixeria, creado o 27 de agosto de 1991. A súa capital é a cidade de Lokoja. A súa poboación estimábase, no 2005, en 3&nbsp;595&nbsp;789 habitantes, nunha área de 29.833&nbsp;km2.

## Áreas de goberno local 
Este estado subdivídese internamente nun total de 21 áreas de goberno local. Estas son:
I Don't Know How She Does It

'''''I Don't Know How She Does It''''' é unha comedia romántica estreada o 16 de setembro de 2011 en Estados Unidos. Protagonizada por Sarah Jessica Parker, Pierce Brosnan e Greg Kinnear, dirixida por Douglas McGrath, está baseada na novela de título homónimo de Allison Pearson.

## Sinopse 
Kate Reddy (Sarah Jessica Parker) é unha muller que traballa nunha importante compañía financeira en Boston e que ao caer a noite regresa á súa casa xunta dos seus dous fillos pequenos e o seu marido Richard (Greg Kinnear), un arquitecto que acaba de perder o seu emprego. A mellor amiga e compañeira de traballo de Kate, Allison Henderson (Christina Hendricks), vive exactamente a mesma complicada situación de tratar de conciliar a vida laboral e familiar.

O problema vén cando Kate recibe un encargo no traballo que a levará a realizar numerosas viaxes á cidade de Nova York cando o seu home Richard consegue o emprego que sempre desexou, e a situación laboral de ambos fará que o matrimonio se distancie. A situación verase agravada cando o novo compañeiro de Kate, o atractivo Jack Abelhammer (Pierce Brosnan), se converta nunha inesperada tentación que a fará dubidar da súa vida conxugal.

## Elenco 
miniatura|90px|Sarah Jessica Parker como Kate Reddy.
miniatura|90px|Pierce Brosnan como Jack Abelhammer.
* Sarah Jessica Parker como Kate Reddy.
* Pierce Brosnan como Jack Abelhammer.
* Greg Kinnear como Richard Reddy.
* Christina Hendricks como Allison Henderson.
* Seth Meyers como Chris Bunce.
* Jane Curtin como Marla Reddy.

## Produción 
Rodouse entre o 11 de xaneiro e o 31 de marzo de 2011, integramente na cidade de Nova York, Estados Unidos.

## Notas 
## Véxase 
### Ligazóns externas 
* 
* Tráiler
Kebbi

**Kebbi** é un Estado do noroeste da República Federal de Nixeria, con capital en Birnin Kebbi. O estado foi formado de parte de Sokoto en 1991.

Limita cos estados de Sokoto e Níxer, como tamén coas repúblicas de Níxer e Benín a oeste. Ten unha área total de 36.800 km² e no 2005 tiña unha poboación estimada de 3&nbsp;630&nbsp;931 habitantes.

Está poboado principalmente por hausas, con algúns membros tamén de comunidades étnicas tales como bussawas, dukawas, kambaris e kamukus.

## Áreas de goberno local 
Kebbi está dividido en 21 Áreas de goberno local (LGAs), catro emiratos (Gwandu, Argungu, Yauri e Zuru), e 35 distritos. Os gobernos locais son os seguintes: 

## Véxase tamén 
### Ligazóns externas 
* KebbiState.com
* Mapa da distribución étnica de Nixeria
Ramón Sestelo Fernández

**Ramón Sestelo Fernández**, nado en Gondomar o 14 de marzo de 1950, é un político galego do PPdeG.

## Traxectoria 
Nas eleccións municipais de 1987 encabezou a candidatura de PVG á alcaldía de Gondomar e foi elixido alcalde. Nas municipais de 1991 encabezou a candidatura da CNG e foi elixido alcalde con maioría absoluta. Nas municipais de 1995 encabezou a candidatura do PPdeG e foi elixido alcalde con maioría absoluta. Foi deputado do PPdeG no Parlamento de Galicia na VI lexislatura (2001-2005).

## Véxase tamén 
### Outros artigos 
* Eleccións municipais en Gondomar

### Ligazóns externas 
* Ficha en galegos.info
Primeiro ministro de Azerbaidján

[miniatura|dereita|150px|[Emblema de Azerbaidján.]]
O **primeiro ministro de Azerbaidján**  é o xefe de goberno de Azerbaidján. O actual primeiro ministro é, desde 2019, Ali Asadov. Esta é unha lista dos primeiros ministros de Azerbaidján despois de 1918.

## Lista de xefes de goberno do Azerbaidján (1918&ndash; actualidade) 
### República Democrática de Azerbaidján (1918&ndash;1920) 
#### Primeiros ministros 
### República Socialista Soviética Federativa Transcaucásica (1922&ndash;1936) e República Socialista Soviética de Azerbaidján (1936&ndash;1991) 
#### Presidentes do Consello de Comisarios do Pobo (1920&ndash;1946) 
#### Presidentes do Consello de Ministros (1946&ndash;1991) 
### República de Azerbaidján (1991&ndash;actualidade) 
#### Primeiros ministros 
## Notas 
## Véxase tamén 
### Outros artigos 
*Presidente de Azerbaidján
*Xefes de Estado e goberno actuais
Fernando Guitián

**Fernando Guitián Guitián**, nado en Vigo en 1964, é un empresario e político galego do PPdeG. Foi alcalde de Gondomar dende o 2011 ata o 2015.

## Traxectoria
É enxeñeiro industrial de profesión e rexenta unha empresa consultora no Porriño. Nas eleccións municipais de 2011 encabezou a candidatura do PPdeG en Gondomar e foi elixido alcalde grazas aos votos dos dous concelleiros do Centro Democrático Liberal (CDL), formado por escindidos das filas populares..

Nas eleccións municipais de 2015 conseguiu 4 concelleiros, os mesmo que o PSdeG, pero conseguiu a alcaldía o PSdeG debido a que foi a lista máis votada.

## Notas
## Véxase tamén
### Outros artigos
*Eleccións municipais en Gondomar

### Ligazóns externas
*Fernando Guitián encabezará la lista del PP de Gondomar en las municipales en *Faro de Vigo*
Póvoa de Varzim

**Póvoa de Varzim** é unha cidade portuguesa do distrito do Porto, Rexión Norte e subrexión do Grande Porto.

## Descrición 
Situada nunha chaira costeira areosa, ao sur do Cabo de Santo André, a medio camiño entre os ríos Miño e Douro, está poboada por 42.396 habitantes na área urbana, cun total de 63.408 no municipio, segundo o censo de 2011. Aínda que a porción urbanizada esta estendida, ao sur, cara Vila do Conde, habendo uns 100.000 habitantes na aglomeración. Cos concellos veciños de Vila do Conde e Esposende forma un dos polos urbanos do Norte de Portugal.

As primeiras poboacións fixáronse no seu territorio entre catro a seis mil anos atrás. Ao redor de 900 a.C., a inestabilidade na rexión levou á fundación dunha cidade amurallada, a Cividade de Terroso, que desenvolveu rutas de comercio marítimo coas civilizacións da antigüidade clásica. A Póvoa de Varzim moderna emerxeu despois da conquista da *cividade* pola República Romana ao redor do 138 a.C., a pesca e unidades de procesamento de pescado desenvolvéronse pouco despois, constituíndo as bases da economía local desde entón. No século XI, a industria pesqueira e campos fértiles formaron a base dun gran señorío feudal e Varzim foi ferozmente disputada entre os señores de Varzim e os primeiros reis de Portugal, o que levou á creación do municipio en 1308 e ser sometida ao poder monástico medieval poucos anos despois. A importancia da Póvoa de Varzim volveu emerxer coa era dos descubrimentos debido á competencia e riqueza dos seus construtores navais e navegantes, que negociaban ao redor do mundo en rutas comerciais complexas. Polo século XVII, a industria de transformación de pescado tomou novo alento e, algún tempo máis tarde, a Póvoa tornouse no porto pesqueiro dominante no Norte de Portugal.

A Póvoa de Varzim é unha recoñecida praia balnearia desde hai tres séculos, a máis popular no Norte de Portugal, e festas.

## Notas 
## Véxase tamén 
### Bibliografía 
* Barbosa, V.: (1941): *A Povoa de Varzim: ensaio da historia desta villa*.
* Ferreira de Almeida, C. A. (1972): *A Póvoa de Varzim e o seu aro na antiguidade*.
### Ligazóns externas 
* Biblioteca Municipal Rocha Peixoto
Estado de Kaduna

**Kaduna** é un dos estados da República Federal de Nixeria, que fica no centro norte desta. A súa capital é a cidade de Kaduna.
Ten unha área de 46.053 km² e no 2006 tiña unha poboación estimada de 6&nbsp;066&nbsp;562 habitantes.

O Estado de Kaduna é maioritariamente habitado polos hausas, existindo membros doutras comunidades étnicas tales como gbagyis, katabs e bajjuus.http://www.onlinenigeria.com/map.gif

O Estado é o sucesor da antiga Rexión Norte de Nixeria, que tiña a súa capital en Kaduna. En 1967 esta foi dividida en seis estados, un dos cales era o estado Norte-Central, cuxo nome foi mudado polo de Kaduna en 1976. Este foi tamén dividido en 1987, perdendo territorio agora parte do estado Katsina.

## Áreas de goberno local 
O Estado de Kaduna está composto por 23 Áreas de goberno local. Estes son:
Jigawa

**Jigawa** é un estado do norte da Nixeria, creado o 27 de agosto de 1991. A súa capital é a cidade de Dutse. A estimación do censo de 2005 apuntaba unha poboación de 4&nbsp;988&nbsp;888 habitantes, nunha área de 23.154&nbsp;km².

O estado limita polo oeste cos estados de Katsina e Kano, polo leste cos estados de Bauchi e Yobe e polo norte coa República de Níxer.

## Divisións 
Está dividido en 27 áreas de goberno local: Auyo, Babura, Biriniwa, Birnin-Kudu, Buji, Dutse, Gagarawa, Garki, Gumel, Guri, Gwaram, Gwiwa, Hadejia, Jahun, Kafin-Hausa, Kazaure, Kiri-Kasama, Kiyawa, Kuagama, Maigatari, Malam-Maduri, Miga, Ringim, Roni, Sule-Tankakar, Taura e Yankwashi.

Está dividido tamén en cinco emiratos históricos: Hadejia, Kazaure, Gumel, Ringirn e Dutse.
Estado de Imo

**Imo** é un estado do sueste da Nixeria, creado en 1976. A súa capital, e maior cidade, é Owerri. A súa poboación estimada no 2005 era duns catro millóns habitantes, nunha área de 5.530km2.
É un territorio con predominio lingüístico igbo.

## Áreas de goberno local 
Este estado subdivídese internamente nun total de 27 áreas de goberno local, a saber:
Amaiur

**Amaiur** pode referirse a:

***Amaiur**, vila de Navarra;
***Amaiur**, coalición política da esquerda nacionalista vasca.
Polímata

[miniatura|150px|[Leonardo da Vinci, considerado o arquetipo de "Home Renacentista", é un dos polímatas máis recoñecidos.]] 
Un **polímata** (grego *πολυμαθής*) que quere dicir «que coñece, comprende ou sabe moito», é un individuo que destaca en diversas ramas do saber. O termo refírese a persoas cuxos coñecementos non están restrinxidos a unha área concreta, senón que dominan diferentes disciplinas, xeralmente as artes e as ciencias. A maioría dos filósofos da antigüidade eran polímatas, tal como entendemos o termo hoxe en día.

Tamén se utilizan os termos **Home Renacentista** ou **Home do Renacemento** e, con menos frecuencia, **Homo Universalis** (expresión latina que podería traducirse como «home de espírito universal»). Este concepto foi desenvolvido durante o Renacemento italiano por un dos seus máximos representantes, o arquitecto Leon Battista Alberti (1404-1472), que afirmou que "...o artista neste contexto social non debe ser un simple artesán, senón un intelectual preparado en todas as disciplinas e en todos os terreos". Esta idea recolle os principios básicos do humanismo do Renacemento. Caracterizábase por considerar ao home como un ser todopoderoso, con capacidades ilimitadas para o desenvolvemento, e exhortaba á xente a abarcar todos os campos do coñecemento e desenvolver as súas capacidades ao máximo. Por este motivo, moitos homes no Renacemento fixeron florecer notablemente a cultura, o deporte e a arte.

A maioría dos polímatas guiáronse por este ideal renacentista. Xa que logo, entre eles atopamos xenios que pertenceron a épocas moi afastadas no tempo, como tal foron recoñecidos Aristóteles, Avicena, Alberte o Magno, Al-Farabí, Shen Kuo, Leonardo da Vinci, Nicolás Copérnico, René Descartes, Isidoro de Sevilla, Isaac Newton, Gottfried Leibniz, Benjamin Franklin, Immanuel Kant, Thomas Jefferson, Johann Wolfgang von Goethe, Alexander von Humboldt, Henri Poincaré, John von Neumann, Isaac Asimov e recoñecidas como tales Hipatia, Hildegarda von Bingen, Geneviève Thiroux d'Arconville, Mary Somerville e Hedy Lamarr.

## Notas
## Véxase tamén 
### Outros artigos
* Erudición
Miguel Prado Patiño

**Jesús Miguel Prado Patiño**, nado en Papucín (Frades) en 1957, é un político galego do PPdeG.

## Traxectoria 
Traballador autónomo ligado á banca. Entrou en política en 1979 como secretario do comité comarcal de AP e secretario local en Frades. Nas eleccións municipais de 1987 encabezou a candidatura de AP á alcaldía de Frades e foi elixido alcalde grazas ao apoio da CPG. Nas seguintes eleccións, en 1991, revalidou a alcaldía cunha ampla maioría absoluta á fronte do PPdeG. Continuou como alcalde tralas sucesivas eleccións, sempre con maioría absolutam ata a súa dimisión en setembro de 2012 para presentarse ás autonómicas de outubro dese ano, tralas que foi elixido deputado do Parlamento de Galicia.

Presentouse novamente nas listas do PPdeG nas eleccións autonómicas de 2016 e 2020 e, aínda que non saíu elixido á primeira, entrou como deputado na cámara galega en xuño de 2018 logo do falecemento de Carlos López Crespo, e en setembro de 2021 logo da renuncia de varios conselleiros aos seus escanos. 

## Notas 
## Véxase tamén 
### Outros artigos 
* Eleccións municipais en Frades

### Ligazóns externas 
* Ficha no Parlamento de Galicia 
* Entrevista en *El Correo Gallego*
Victor D'Hondt

'''Victor D'Hondt''', nado en Gante o 20 de novembro de 1841 e finado na mesma cidade o 30 de maio de 1901, foi un xurista belga e profesor de dereito civil e de dereito fiscal na Universidade de Gante. Foi tamén matemático.

## Traxectoria 
Ideou un método, descrito en 1878 e coñecido como Sistema D'Hondt que permite obter o número de cargos electos en proporción aos votos conseguidos polas candidaturas. O seu método, que é polémico e promove ou tende, dentro dun sistema electoral democrático, ao chamado bipartidismo, foi adoptado en moitos países, por exemplo: Arxentina, Austria, Bélxica, Brasil, Bulgaria, Chile, Colombia, Croacia, Eslovenia, España, Finlandia, Guatemala, Irlanda, Israel, Xapón, Países Baixos, Paraguai, Polonia, Portugal, República Checa, Suíza, Turquía ou Venezuela.

## Obra 
* *Système pratique et raisonné de représentation proportionnelle*. Bruxelles, 1882

## Notas 
## Véxase tamén 
### Ligazóns externas 
* Biografía do persoeiro
Alta Navarra

[miniatura|250px|Os seis meiriñados de [Navarra.]]

A **Alta Navarra** (en éuscaro *Nafarroa Garaia*) é o nome que se lle dá na literatura vasca polo menos desde o século XVII á parte do reino de Navarra que ficou baixo soberanía do Reino de Castela en 1515 (a parte francesa corresponde á Baixa Navarra (en éuscaro *Nafarroa Beherea* ou *Baxenabarre*).

A Alta Navarra ou "Navarra peninsular" reúne os antigos meiriñados de Pamplona, Tudela, Olite, Sangüesa e Estella. A súa capital é Pamplona.

Desde 1982 constitúe a Comunidade Foral de Navarra. Culturalmente, segundo a Euskaltzaindia, forma parte do histórico País Vasco, da que sería parte do sur.

## Véxase tamén
### Outros artigos
*Baixa Navarra
*Navarra
*Conquista de Navarra
Locus Solus

***Locus Solus*** é unha novela en lingua francesa de Raymond Roussel publicada en París en 1914.

Foi traducido ó galego por Isabel Soto e Xavier Senín e foi publicado pola Editorial Hugin e Munin no ano 2012.

## Trama 
Martial Canterel leva algunhas das súas amizades a visitar a súa mansión denominada Locus Solus. Ao correr dun longo paseo, proponlles sete etapas para admirar as setes marabillas que alí se atopan e que el mesmo concibiu e creou para as dispor no parque. Estas sete marabillas teñen un aquel surrealista e colorido e tratan de representar as diversas etapas da existencia humana.

## Notas 
## Véxase tamén 
### Ligazóns externas 
* Locus Solus en Gutenberg.org
Presidente de Azerbaidján

miniatura|200px|Bandeira oficial da Presidencia da República de Azerbaidján
O **Presidente de Azerbaidján** é o xefe de estado de Azerbaidján. O actual presidente é, desde 2003, Ilham Aliyev. Esta é unha lista dos presidentes de Azerbaidján despois de 1991.

## Véxase tamén 
* Primeiro ministro de Azerbaidján
* Xefes de Estado e Goberno actuais

### Ligazóns externas 
* Sitio web oficial do Presidente de Azerbaidján
Desecration Smile

**"Desecration Smile"** é un sinxelo da banda estadounidense de rock alternativo e funk rock Red Hot Chili Peppers. É o cuarto sinxelo do seu álbum *Stadium Arcadium*, editado no ano 2006.

## Vídeo musical 
O vídeo foi gravado e estreado en febreiro de 2007, e dirixido polo director de "Under the Bridge", Gus Van Sant. Foi gravado enteiro cunha cámara e todo seguido, cos membros da banda xunto cantando a canción.

## Listaxe de cancións 
;CD single 1
# "Desecration Smile"
# "Joe" (B-Side) – 3:54

;CD single 2
# "Desecration Smile" 9362 49991-9
# "Funky Monks" (live) – 6:29
# "Save This Lady" (B-Side) – 4:17

;Promo single
# "Desecration Smile (Album Version)"
# "Desecration Smile (Radio Edit)"

;International maxi CD
# "Hump de Bump" &ndash; 3:33
# "An Opening" (Live)
# "Blood Sugar Sex Magik" (Live)

;7" picture disc
# "Desecration Smile"
# "Funky Monks" (live) – 6:29
Rope

**"Rope"** é un sinxelo da banda estadounidense de rock alternativo Foo Fighters. É o primeiro sinxelo do seu sétimo álbum *Wasting Light* (2011).

## Lista de cancións 
;Descarga dixital
# "Rope" – 4:19

;Vinilo de 12"
# ""Rope" - 4:19
# "Rope" (deadmau5 Mix) - 3:06
Arlandria

**"Arlandria"** é unha canción da banda estadounidense de rock alternativo Foo Fighters. É o terceiro sinxelo do seu sétimo álbum *Wasting Light* (2011). A canción fala da infancia de Dave Grohl no seu pobo de orixe, Arlandria, Virxinia.

## Lista de cancións 
# "Arlandria" - 4:28